Հետաքրքրասեր Ջորջը

Հետաքրքրասեր Ջորջը (անգլ.՝ Curious George), ամերիկյան արկածային մուլտֆիլմ Ջորջ կապիկի մասին, որը ստեղծվել է Հանս Ավգուստո Ռեյի և Մարգրետ Ռեյի համանուն գրքերի հիման վրա։ Պրեմիերան տեղի է ունեցել ԱՄՆ-ում 2006 թվականի փետրվարի 10-ին։
Ամերիկյան կինոքննադատները ֆիլմն ընդունել են զուսպ կերպով։ Որոշ գրախոսներ նշել են, որ մուլտֆիլմն ունի անիմաստ սյուժե, որը կարող է հետաքրքրել միայն նախադպրոցական տարիքի երեխաներին։ Մյուսները, ընդհակառակը, գտել են, որ մուլտֆիլմն անսովոր է, սքանչելի և ծիծաղելի, իդեալական է երեխաների և նրանց ծնողների համար։
Մուլտֆիլմն ունի երկու կարգախոս՝ «Կապիկներն այն չեն, ինչ մտածում ես», և «Գործիր բնազդով, ոչ թե ըստ քարտեզի»։


== Սյուժե ==
Հնագույն թանգարանի սեփականատիրոջ որդին որոշում է համոզել հորը՝ պարոն Բլյումզբերիին, փակել վնասաբեր բիզնեսը և դրա տեղում ավտոկայանատեղի բացել՝ ընտանիքի ֆինանսական կարգավիճակը բարելավելու նպատակով։ Թանգարանի աշխատակիցներից մեկը՝ Թեդը,  սկսում է փնտրել խորհրդավոր կուռքի` Զիգաուայի թալիսմանը Հարավային Աֆրիկայում, հույս ունենալով, որ ցուցանմուշը թանգարանին կվերադարձնի նախկին փառքը և կգրավի նոր այցելուների ուշադրությունը։ Այնտեղ նա հանդիպում է մի զվարճալի և հետաքրքրասեր կապիկի՝ Ջորջ անունով, որը որոշում է օգնել նոր ընկերոջը փրկել թանգարանը և լուծել կորցրած ցուցանմուշի հանելուկը։


== Դերերում ==
Ուիլ Ֆերրել - Տեդ Միլլեր, դեղին գլխարկով մարդ
Ֆրենկ Ուելկեր - Ջորջ կապիկը
Դրյու Բերիմոր - Մեգգի Դանլոլ, ուսուցչուհի
Դիկ Վան Դաիկ - պարոն Բլյումզբերի
Յուժդին Լևի - Կլովիս, թանգարանի աշխատակից
Դևիդ Կրոս - կրտսեր Բլյումզբերի
Ջոն Պլաուրայթ - օրիորդ Պլյուշբոտոմ
Էդ Օրրոս - Իվան, Տեդի տան դռնապահը
Մայքլ Չինյամուրտի - Էդու, Տեդի աֆրիկյան ուղեկցողը


== Կերպարներ ==
Թեդ Միլլեր (Դեղին գլխարկով մարդ)՝ հետաքրքրասեր Ջորջի ընկերը, Բլյումզբերիի թանգարանի աշխատակից է։ Զբաղվում է  Զիգուայի թալիսմանի որոնումներով։ Թեդը մի քիչ տարօրինակ է, աշխույժ և գթասիրտ։ Ֆիլմի տեսարաններից մեկում նշվում է նրա ազգանունը՝ Շեկլֆորդ։
Հետաքրքրասեր Ջորջ՝ կապիկ, որն իր ընկերների հետ ապրում է Աֆրիկայում, և պատահաբար հայտնվում է Նյու Յորքում։ Ջորջը շատ հետաքրքրասեր է և միշտ պատրաստ է օգնել բոլորին, այդ իսկ պատճառով հաճախ ընկնում է տարբեր արկածների մեջ։ Նա շատ խելացի է, լավ հասկանում է կերպարվեստից և գնահատում է բնության գեղեցկությունը։
Մեգգին ուսուցչուհի է, որն ամեն հինգշաբթի իր աշակերտներին էքսկուրսիա է տանում Բլյումզբերիի թանգարան։ Թանգարանի հաճախակի այցելությունները պայմանավորված են ոչ միայն դպրոցականների նկատմամբ պարտականության, այլև անձնական շահերով՝ Մեգգին Թեդի ընկերուհին է։
Պարոն Բլյումզբերի՝ թանգարանի տարեց սեփականատերը։ Ունի Ֆինանսական դժվարություններ՝ կապված թանգարանի հետ։ Նա Թեդին ուղարկում է Աֆրիկա` փնտրելու կորած կուռքը, այն հուսով, որ հայտնաբերվածը կգրավի նոր այցելուների ուշադրությունը, և ցուցահանդեսները եկամտաբեր կլինեն։
Կրտսեր Բլյումզբերի՝ թանգարանի սեփականատիրոջ որդին, որը ֆիլմի հիմնական հակամարտիկն է։ Նա կարծում է, որ թանգարանը պետք է փակել և դրա տեղում վճարովի ավտոկայանատեղի կառուցել։ Արտաքինից նա շատ նման չէ հորը, և, ինչպես հայտնի է դառնում ավելի ուշ, նախանձում է Թեդին, որը պարոն Բլյումզբերիի սիրելին էր։ Ֆիլմի վերջում տղան դառնում է թանգարանի աշխատակից և արժանանում հոր գովասանքին, ինչը շատ ցանկալի էր նրա համար։


== Եկամուտներ ==
Ֆիլմը հավաքել է 58,4 մլն դոլար ԱՄՆ-ում և ևս 11,5 մլն դոլար արտերկրում, ընդհանուր գումարը կազմել է 69,8 մլն դոլար։


== Հեռուստասերիալ ==
PBS Kids-ը թողարկել է համանուն մուլտսերիալը՝ մուլտֆիլմի հետ միաժամանակ։ Ֆրենկ Ուելքերը նաև հիմնական դերակատարն է եղել։


== Շարունակություն ==
2010 թվականի մարտի 2-ին թողարկվել է «Հետաքրքրասեր Ջորջը 2․ Կապիկների հետքերով» մուլտֆիլմի շարունակությունը, իսկ 2015 թվականի հունիսի 23-ին «Հետաքրքրասեր Ջորջը 3․ Վերադարձ դեպի ջունգլի» մուլտֆիլմը։


== Ծանոթագրություններ ==


== Արտաքին հղումներ ==
Информация о Любопытном Джордже Archived 2021-01-28 at the Wayback Machine. на сайте Houghtonmifflinbooks